మాటీవీ ఎంఇకె (మీలో ఎవరు కోటీశ్వరుడు) హాట్ సీట్‌లో కూర్చున్న ఫలానా రమేష్ లేదా రమ్య మాత్రమే కాకుండా టీవీల్లో ఈ క్విజ్ చూస్తున్న ప్రేక్షకులు కూడా 10 వేలు గెల్చుకోవచ్చంటూ గతంలో ఈ కార్యక్రమానికి హోస్ట్‌గా వ్యవహరించిన నాగ్, ప్రస్తుత హోస్ట్ చిరు చెబుతుండటం మీరంతా వినే ఉంటారు. ఇందుకు సంబంధించి బుల్లి తెరపై చూపించే ఓ ప్రశ్నకు ఎస్ఎంఎస్ ద్వారా సరైన జవాబులు పంపిన వారిలో ఒక విజేతను లాటరీ ద్వారా ఎంపిక చేసి రూ.10 వేలు అందజేస్తారు. అయితే, ఇదంతా ఓ చట్టబద్ధమైన మోసమంటూ ఈ కార్యక్రమానికి వ్యతిరేకంగా వాట్సప్‌లో ఓ సందేశం చాలాకాలంగా కలకలం రేపుతోంది. నాగ్ హయాంలో బయటకొచ్చిన ఈ సందేశం తాజాగా చిరు జమానాలోనూ చక్కర్లు కొడుతోంది.
ఈ సందేశంలో ఇంకా ఏమేం చెప్పారంటే... ఈ 10 వేల రూపాయల ప్రశ్న కోసం ప్రతి ఎపిసోడ్‌కూ సగటున 2 కోట్ల 41 లక్షల 21 వేల 973 ఎస్ఎంఎస్‌లు వస్తున్నాయని లెక్కగట్టారు. (సగటులో ఒకట్ల స్థానంతో సహా అంత పక్కాగా ఎలా లెక్కబెట్టారో సందేశకర్తకే తెలియాలి మరి...). ప్రతి ఎస్ఎంఎస్‌కు ఎయిర్‌టెల్ రూ.5 చొప్పున వసూలు చేస్తుండగా ఒక ఎపిసోడ్‌కి ఎస్ఎంఎస్ ద్వారా సుమారు 20 కోట్ల రూపాయలు వస్తున్నాయని, ఇందులో సగం, అంటే దాదాపు రూ.10 కోట్లు మాటీవీకి వస్తున్నాయని ఆ వాట్సప్ సందేశం చెప్పుకొచ్చింది. ఇలా రోజూ మాటీవీకి వచ్చే ఈ 10 కోట్ల రూపాయల నుంచి జస్ట్ రూ.10 వేలు మాత్రం ఎస్ఎంఎస్ ప్రశ్న విజేతకు ఇస్తున్నారని, మిగిలిన 9 కోట్ల, 99 లక్షల, 90 వేలూ మాటీవీ దక్కించుకుంటోందని, ఇది చాలా ఘోరమైన దారుణమంటూ ఆ సందేశం గగ్గోలు పెట్టింది.
నిజానికి, మాటీవీ ఎంఈకేని తప్పుబడుతూ చక్కర్లు కొడుతున్న ఈ వాట్సప్ సందేశమే తప్పులతడకగా తోస్తోంది. కాస్త బుర్రపెట్టి ఆలోచిస్తే ఈ సందేశంలో ఎంత మేర వాస్తవముందనేది తేలిగ్గా చెప్పొచ్చంటున్నారు నెటిజన్లు.
తెలుగు రాష్ట్రాల జనాభా సుమారు 8 కోట్ల మంది ఉంటారు. ముందుగా వీరి నుంచి చిన్నపిల్లలు, మొబైల్ వాడకం ఏమాత్రం తెలియనివారు, నిరక్షరాస్యులు, తెలుగు భాష తెలియనివారు, వయోవృద్ధులను మినహాయిద్దాం. 2011నాటి జనాభా లెక్కల ప్రకారం కేవలం 58.8 శాతం మంది ఇళ్ళలో మాత్రమే టీవీలున్నాయి. పోనీ ప్రస్తుతం ఈ సంఖ్య మరో 10 శాతానికి పెరిగిందనుకున్నా ఇంచుమించుగా 30 శాతం మంది ఇళ్ళలో టీవీలు లేవని స్పష్టమవుతోంది. అదీగాక మొబైల్ కనెక్టివిటీ లేని గ్రామాలు, మారుమూల పల్లెలు ఇప్పటికీ ఉన్నాయి. ఈ ప్రజల నుంచి కూడా ఎస్ఎంఎస్ ప్రశ్నలకు జవాబులు రావు.
ఇవన్నీ పోను చివరికి దాదాపుగా 4 కోట్లమంది మిగులుతారు. వీరిలో ప్రతి ఒక్కరూ రోజూ ఎంఈకే చూడరు. ఈ నాలుగు కోట్లలో రెండున్నర కోట్లమంది రోజూ ఆ సమయానికి మిగతా ఛానెళ్ళేవీ చూడకుండా కేవలం ఎంఈకేను మాత్రమే చూస్తుంటారని అనుకోలేం. అదీగాక ఎంఈకేను వీక్షించే ప్రతి ఒక్కరికీ ఎస్ఎంఎస్ ద్వారా జవాబు పంపాలన్న ఉత్సాహం ఉండదు. ఉన్నా... ప్రతిరోజూ ఎస్ఎంఎస్‍‌లు పంపరు. అందువల్ల ఎంఈకేను వ్యతిరేకిస్తూ వచ్చిన ఆ వాట్సాప్ సందేశం బూటకమని తేల్చేస్తున్నారు నెటిజన్లు.
mativy eike (meelo evaru kotishwarudu) hat seetlo kuurchunna falana ramesh leda ramya matrame kakunda tvllo ee kwiz chustunna prekshakulu kuudaa 10 velu gelchukovachantu gatamlo ee kaaryakramaaniki hostega vyavaharinchina nag, prastuta host chiru chebutundatam meeranta vine untaaru. induku sambandhinchi bulli terapai choopinche oo prasnaku sms dwara saraina javaabulu pampina vaarilo oka vijetanu latery dwara empika chesi roo.10 velu andajestaaru. ayithe, idantaa oo chattabaddhamaina mosamantu ee kaaryakramaaniki vyatirekamgaa vatsaplo oo sandesam chalakalanga kalakalam reputondi. nag hayamlo bayatakochina ee sandesam taajaagaa chiru jamaanaaloonuu chakkarlu kodutondi.
ee sandesamlo inka emem chepparante... ee 10 vela roopaayala prasna kosam prati episodenuu sagatuna 2 kotla 41 lakshala 21 vela 973 smselu vastunnaayani lekkagattaaru. (sagatulo okatla sthaanamtho sahaa anta pakkaga ela lekkabettaro sandesakartake teliyaali mari...). prati smseauku airetel roo.5 choppuna vasulu chestundagaa oka episodeki sms dwara sumaru 20 kotla roopaayalu vastunnaayani, indulo sagam, ante daadaapu roo.10 kotlu maatiiikii vastunnaayani aa watsap sandesam cheppukochindi. ilaa roojoo maatiiikii vache ee 10 kotla roopaayala nunchi just roo.10 velu maatram sms prasna vijetaku istunnarani, migilina 9 kotla, 99 lakshala, 90 vaeluu mativy dakkinchukuntondani, idhi chala ghoramaina daarunamantuu aa sandesam gaggolu pettindi.
nijaaniki, mativy emeekeni tappubadutuu chakkarlu kodutunna ee watsap sandesame tappulatadakagaa tostondi. kaasta burrapetti aalochiste ee sandesamlo entha mera vaastavamundanedi teliggaa cheppochantunnaru netijanlu.
telugu rashtrala janabha sumaru 8 kotla mandi untaaru. mundugaa veeri nunchi chinnapillalu, mobail vaadakam ematram teliyanivaaru, niraksharaasyulu, telugu bhasha teliyanivaaru, vayovruddhulanu minahayiddam. 2011naati janabha lekkala prakaaram kevalam 58.8 saatam mandi illalo matrame teeveelunnaayi. ponee prastutam ee sankhya maro 10 saataaniki perigindanukunna inchuminchugaa 30 saatam mandi illalo tvlu levani spashtamavutondi. adeegaaka mobail connectivity laeni graamaalu, maarumuula pallelu ippatikee unnaayi. ee prajala nunchi kuudaa sms prasnalaku javaabulu raavu.
ivannee ponu chivariki daadaapugaa 4 kotlamandi migulutaaru. veerilo prati okkaruu roojoo emeeke chudaru. ee naalugu kotlalo rendunnara kotlamandi roojoo aa samayaniki migata chaanelleevii chudakunda kevalam emeekenu matrame chustuntaarani anukolem. adeegaaka emeekenu veekshinche prati okkarikee sms dwara jawabu pampalanna utsaaham undadu. unna... pratiroju smseaelu pamparu. anduvalla emeekenu vyatirekistuu vachina aa watsap sandesam bootakamani telchestunnaru netijanlu.